বাজেট, ডেমোগ্রাফিক ডিভিডেন্ড ও কর্মসংস্থান | বাতায়ন | Jugantor
মঙ্গলবার, ২২ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
পরবাস
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
পরবাস
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
সুস্থ থাকুন (০৩ জুন, ২০১৭)পরবাস (০৩ জুন, ২০১৭)সাহিত্য সাময়িকী (০২ জুন, ২০১৭)ইসলাম ও জীবন (০২ জুন, ২০১৭)সুরঞ্জনা (২৯ মে, ২০১৭)অর্থনীতি (২৮ মে, ২০১৭)তারাঝিলমিল (০১ জুন, ২০১৭)প্রতিমঞ্চ (৩০ মে, ২০১৭)স্বজন সমাবেশ (৩১ মে, ২০১৭)প্রকৃতি ও জীবন (২৭ মে, ২০১৭)ঘরে বাইরে (৩০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০২ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২৮ মে, ২০১৭)
দ্বিতীয় সংস্করণ
বিচ্ছু
হোম
বাতায়ন
সাইফ ইসলাম দিলাল ও মোহাম্মদ আতাউর রহমান    |
প্রকাশ : ০৩ জুন, ২০১৭ ০০:০০:০০ | অাপডেট: ০৩ জুন, ২০১৭ ০৭:৩৭:৫২
প্রিন্টঅঅ-অ+
বাজেট, ডেমোগ্রাফিক ডিভিডেন্ড ও কর্মসংস্থান
স্বাধীনতার পরবর্তী বছর মাত্র ৭৮৬ কোটি টাকার বাজেট দিয়েছিল যুদ্ধবিধ্বস্ত বাংলাদেশ। আর চার দশক পর সেই বাজেট এসে দাঁড়িয়েছে ৪ লাখ ২৬৬ কোটি টাকায় (২০১৭-১৮ অর্থবছরে)। কৃষি, শিল্প, সেবা খাত সব জায়গায় আশাতীত সাফল্য। গত প্রায় পাঁচ বছর ধরে জিডিপির (মোট দেশজ উৎপাদন) প্রবৃদ্ধি ৬ শতাংশের বেশি হারে অর্জিত হচ্ছে। সম্প্রতি বিশ্বব্যাংকের পূর্বাভাসে বলা হয়েছে, এ বছর জিডিপির প্রবৃদ্ধি বেড়ে হবে ৬ দশমিক ৮ শতাংশ। আজ দেশ যে উন্নয়নের মহাসড়কে দাঁড়িয়েছে এর পেছনে মূল অবদান দেশের সর্বস্তরের মানুষের। কৃষক বৈরী আবহাওয়ার সঙ্গে যুদ্ধ করে সোনার ফসল ফলাচ্ছে, যার ফলে দেশ আজ খাদ্যে স্বয়ংসম্পূর্ণ। পোশাক শ্রমিকরা দিন-রাত শ্রম দিয়ে মাথার ঘাম পায়ে ফেলে উৎপাদন করছে, যার ওপর ভিত্তি করে দেশের অর্থনীতি এগিয়ে চলেছে। ৮০ লাখ লোক প্রবাসে থেকে রেমিটেন্স পাঠাচ্ছে, যা অর্থনীতির ধমনীতে রক্ত সঞ্চার করছে।
কর্মক্ষম জনশক্তি ৬৬ শতাংশ
জাতিসংঘের উন্নয়ন কর্মসূচির (ইউএনডিপি) এশীয় ও প্রশান্ত মহাসাগরীয় অঞ্চলের এক প্রতিবেদনে (২৬ এপ্রিল ২০১৬) বলা হয়েছে, বাংলাদেশ এখন তরুণ জনগোষ্ঠীর রাষ্ট্র। এ অঞ্চলের ৪৫টি দেশের জনসংখ্যাভিত্তিক তথ্য বিশ্লেষণ করে সংস্থাটি বলছে, বাংলাদেশ তাদের মধ্যে সবচেয়ে সুবিধাজনক অবস্থানে রয়েছে। প্রতিবেদনে বাংলাদেশের অর্থনীতির নিযুত সম্ভাবনার কথা উল্লেখ করে বলা হয়েছে, এ দেশের কর্মক্ষম মানুষের সংখ্যা ১০ কোটি ৫৬ লাখ, যা মোট জনসংখ্যার ৬৬ শতাংশ। অর্থাৎ বাংলাদেশ এখন ডেমোগ্রাফিক ডিভিডেন্ড বা জনসংখ্যাতাত্ত্বিক বোনাসকালের সুবিধা ভোগ করছে। ইউএনডিপির মতে, এ পরিস্থিতি বাংলাদেশের অর্থনৈতিক উন্নয়নের জন্য বড় সুযোগ এনে দিয়েছে।
ডেমোগ্রাফিক ডিভিডেন্ড হল কোনো দেশের কর্মক্ষম জনসংখ্যার, অর্থাৎ ১৫ থেকে ৬৪ বছর বয়সী জনসংখ্যার আধিক্য। যখন এই কর্মক্ষম জনসংখ্যা দেশের মোট জনসংখ্যার ৬০ শতাংশের বেশি থাকে, তখন ওই দেশ ডেমোগ্রাফিক বোনাসকালে অবস্থান করছে বলে ধরা হয়। মনে করা হয়, এ জনসংখ্যা কোনো না কোনোভাবে অর্থনৈতিক কর্মকাণ্ডে অংশগ্রহণ করে, যা দেশের জিডিপি প্রবৃদ্ধিতে অবদান রাখে। ইউএনডিপির প্রতিবেদন অনুযায়ী, বর্তমানে এ দেশের কর্মক্ষম জনশক্তি ১০ কোটি ৫৬ লাখ, যা মোট জনসংখ্যার ৬৬ শতাংশ। ২০৩০ সালে দেশে কর্মক্ষম মানুষের সংখ্যা আরও বেড়ে দাঁড়াবে ১২ কোটি ৯৮ লাখে। আর ২০৫০ সাল নাগাদ এ সংখ্যা ১৩ কোটি ৬০ লাখে উন্নীত হবে।
পর্যবেক্ষকরা বলছেন, শুধু যে কর্মক্ষম মানুষের দিক দিয়ে বাংলাদেশ সুবিধাজনক অবস্থানে রয়েছে তা-ই নয়, বেশি বয়সী, অর্থাৎ নির্ভরশীল মানুষের হারও চীন-জাপানের তুলনায় অর্ধেক। ইউএনডিপি বলছে, বর্তমানে বাংলাদেশে ৬০ বছরের বেশি বয়সী মানুষের (নির্ভরশীল) সংখ্যা মোট জনসংখ্যার মাত্র ৭ শতাংশ, যা চীন, জাপানসহ যে কোনো উন্নত দেশের চেয়েও সুবিধাজনক অবস্থানে রেখেছে বাংলাদেশকে। বিভিন্ন জরিপ ও গবেষণা অনুযায়ী, ১৫ বছর পর যখন বুড়ো মানুষের ভারে কর্মক্ষমতা হারাবে চীন, জাপান, সিঙ্গাপুর ও কোরিয়া, এমনকি ইউরোপ-আমেরিকার মতো উৎপাদনমুখী দেশগুলো, তখন বাংলাদেশে ৬০ বছরের বেশি বয়সী মানুষের সংখ্যা দাঁড়াবে ১২ শতাংশে। ডেমোগ্রাফিক ডিভিডেন্ডের প্রাপ্ত সুযোগ কাজে লাগাতে পারলে বিনিয়োগ আর উৎপাদনে উল্লিখিত দেশগুলোকে ‘টেক্কা’ দেবে বাংলাদেশ।
ডেমোগ্রাফিক ডিভিডেন্ডের এত সম্ভাবনার কথা যখন বলা হচ্ছে, তখন স্বভাবতই একটি প্রশ্ন সামনে চলে আসে- বর্তমানে দেশের এ বিশাল কর্মক্ষম জনগোষ্ঠীর সবাই কি সত্যিকার অর্থেই উৎপাদনের সঙ্গে জড়িত? সবাই কি কাজের সুযোগ পাচ্ছেন? আমাদের ট্র্যাজেডি এ জায়গাটা ঘিরেই। দেশের কর্মক্ষম জনগোষ্ঠীর একটি বড় অংশ এখন বেকার বা প্রচ্ছন্ন বেকার। তরুণ জনগোষ্ঠী শ্রমবাজারে ঢুকতে না পারলে বা কাজ না পেলে সমাজে অসন্তোষ বা সামাজিক অস্থিরতা সৃষ্টি হতে পারে। এতে অর্থনীতির অগ্রগতি নিশ্চিতভাবেই বাধাগ্রস্ত হবে।
ডেমোগ্রাফিক ডিভিডেন্ডের সুযোগ কাজে লাগিয়ে অর্থনীতিকে সমৃদ্ধির কাক্সিক্ষত মাত্রায় নিতে হলে বিপুল জনসংখ্যাকে মানবসম্পদে (হিউম্যান ক্যাপিটাল) পরিণত করার বিকল্প নেই। সে জন্য তরুণ জনগোষ্ঠীকে যথাযথ শিক্ষা (কর্মমুখী-কারিগরি ও প্রযুক্তিগত) ও প্রশিক্ষণ দিয়ে গড়ে তুলতে হবে। এভাবে দক্ষ করে তুলে তাদের দেশ-বিদেশের শ্রমবাজারে কাজে লাগাতে হবে। এ উপলব্ধিটা আমাদের নীতিনির্ধারকদের মধ্যে এসেছে কিনা জানা নেই। যদি এসেই থাকে তবে আমাদের শিক্ষা ব্যবস্থাটা এখনও প্রায়োগিক নয় কেন? শিক্ষায় বিনিয়োগ এত কম কেন? মনে রাখতে হবে, বছরে কিছু সরকারি চাকরি প্রদানের মাধ্যমে বেকার সমস্যার সমাধান করা যাবে না। এ জন্য প্রয়োজন আত্মকর্মসংস্থানে সবাইকে উদ্বুদ্ধ করা। আর আত্মকর্মসংস্থানের জন্য সবার আগে দরকার কারিগরি ও প্রযুক্তি শিক্ষার ব্যাপক প্রসার ঘটানো। এ জন্য শিক্ষা খাতে বাজেট বরাদ্দ বাড়ানোর কোনো বিকল্প নেই। আমাদের প্রতিবেশী দেশগুলো শিক্ষা খাতে অনেক বেশি বরাদ্দ দিচ্ছে। এমনকি আফ্রিকার কোনো কোনো দেশের চেয়েও শিক্ষা খাতে আমাদের বরাদ্দ কম। নানা সমস্যায় জর্জরিত কিউবায়ও শিক্ষায় বিনিয়োগ মোট জিডিপির ১৯ ভাগ।
কর্মক্ষম জনগোষ্ঠীর একটি বড় অংশ যুবক। তারা যোগ্যতা অনুযায়ী দেশে চাকরি পাচ্ছে না। তাদের অনেকে বিদেশের শ্রমবাজারে ঢুকতে আগ্রহী। ১৬ কোটি মানুষের দেশে প্রতিবছর চাকরির সুযোগ সৃষ্টি হচ্ছে মাত্র দুই থেকে আড়াই লাখ মানুষের। প্রতিবছর যে সংখ্যক শিক্ষার্থী শিক্ষা শেষে কাজে যোগদান করতে চাইছে তাদের তুলনায় কর্মের সুযোগের এ পরিসংখ্যান খুবই অপ্রতুল। দেশের তরুণ শিক্ষিত জনগোষ্ঠীর একটি বড় অংশ শ্রম অভিবাসনে আগ্রহ দেখাচ্ছে। বিশ্বায়নের যুগে এটি তাদের জন্য এক ধরনের গ্লোবাল অপরচুনিটিও বটে। উন্নত বিশ্বেও শ্রম অভিবাসনকে উদ্বুদ্ধ করা হচ্ছে। মধ্যপ্রাচ্য, ইউরোপ, এমনকি আমেরিকার বহু দেশে বড় বড় কোম্পানির মিড লেভেলে ভারত ও চীনের শিক্ষিত লোকজন কাজ করছেন। তারা নিজ দেশের লোকজনকে কাজের সুযোগ করে দিচ্ছেন। তাই আমাদের তরুণ শিক্ষিত শ্রেণীর অভিবাসনের ক্ষেত্রে যেসব বাধা আছে সরকারের উচিত সেগুলো দূর করা। সেই সঙ্গে যেসব কর্মী বিদেশ যাচ্ছেন তাদের পর্যাপ্ত কারিগরি ও প্রযুক্তিগত প্রশিক্ষণ এবং ভাষা শিক্ষা দিতে হবে। এতে করে তারা সেখানে ভালো বেতনে কাজ পাবেন।
দেশের অর্থনীতির পারদ হচ্ছে তৈরি পোশাক খাত। এ খাতে ৪০ লাখেরও বেশি নারী পোশাক কর্মী কাজ করছে। তাদের আয় ১৭ বিলিয়ন ডলারের মতো। আমাদের তৈরি পোশাক খাতে ম্যানেজারিয়াল ও টেকনিক্যাল বিভাগে ২ লাখ বিদেশি নাগরিক কাজ করছেন। তাদের আয় ৭ বিলিয়ন ডলার। অথচ সরকারি হিসাবমতে, বর্তমানে দেশের ৮৫ লাখের বেশি শ্রমিক বিশ্বের বিভিন্ন দেশে কাজ করছেন। তাদের পাঠানো রেমিটেন্স ১৪ বিলিয়ন ডলারের মতো। যেখানে আমাদের ৮৫ লাখ জনশক্তি বিদেশে হাড়ভাঙা শ্রম দিয়ে আয় করছেন ১৪ বিলিয়ন ডলার, সেখানে ২ লাখ বিদেশি আমাদের দেশ থেকে নিয়ে যাচ্ছেন ৭ বিলিয়ন ডলার। এমনটা হওয়ার তিনটি কারণ রয়েছে- প্রথমত, আমাদের দক্ষ জনশক্তির (কারিগরি ও প্রযুক্তিগত) যথেষ্ট অভাব। দ্বিতীয়ত, আমাদের যেসব তরুণ দক্ষ জনশক্তি রয়েছে তাদের আমরা যথাযথ পরিকল্পনা নিয়ে কাজে লাগাতে পারছি না। তৃতীয়ত, জনশক্তি ব্যবস্থাপনা সঠিকভাবে হচ্ছে না। দুটোর ব্যাখ্যা এরই মধ্যে দেয়া হয়ে গেছে। তৃতীয়টির ব্যাখ্যা হচ্ছে- আমরা গার্মেন্ট, কৃষি, সেবাসহ অন্যান্য খাতে নিজেদের দক্ষ লোকদের সুযোগ দিচ্ছি না। বিদেশিদের ওপর নির্ভর করছি। টেক্সটাইলের ছাত্রের চাকরি করতে হচ্ছে ব্যাংকে, কৃষির গ্র্যাজুয়েট কাজ করছেন মার্চেন্ডাইজিংয়ে, কম্পিউটার সায়েন্সের ছাত্রদের চাকরি খুঁজতে হচ্ছে অন্য সেক্টরে। এভাবে সঠিক জায়গায় যোগ্য ব্যক্তিকে বেছে নিতে না পারায় বিদেশিদের প্রতি ঝুঁকতে হচ্ছে।
বাংলাদেশের জনসংখ্যা পৃথিবীর গড়ের ২৪ গুণ। সম্পদের তুলনায় জনসংখ্যা অনেক বেশি হওয়ায় আমাদের অর্থনীতির একমাত্র ভরসা জনশক্তিই। তাই তাদের দক্ষ মানবসম্পদ হিসেবে গড়ে তুলে গার্মেন্ট, সেবা ও কৃষি খাতে কাজের সুযোগ করে দেয়া ছাড়া আর কোনো বিকল্প আমাদের সামনে খোলা নেই।
সুযোগ একবারই আসে
জনসংখ্যাবিদদের অভিমত, যে কোনো দেশের জন্য ডেমোগ্রাফিক ডিভিডেন্ড বা জনসংখ্যাতাত্ত্বিক সুবিধা একবারই আসে। আর এটি ২৫ থেকে ৩০ বছর স্থায়ী থাকে। অর্থনীতিবিদ অধ্যাপক ওয়াহিদউদ্দিন মাহমুদ যথার্থই বলেছেন, শ্রমশক্তির মান উন্নয়ন করতে না পারলে জনসংখ্যাতাত্ত্বিক সুবিধা বোঝা হয়ে দেখা দিতে পারে বেকারত্ব বৃদ্ধির মাধ্যমে। এ সুবিধা তিন দশকের মতো সময় পাওয়া যাবে। এরপর বয়স্ক মানুষের অনুপাত বাড়বে। তিনি মনে করেন, বয়স কাঠামোর সুবিধা পেতে জনসংখ্যাকে প্রশিক্ষণের মাধ্যমে উৎপাদনশীলতা বাড়াতে হবে। সেই সঙ্গে মানসম্পন্ন শিক্ষার ওপর জোর দিতে হবে।
আমরা এরই মধ্যে ডেমোগ্রাফিক ডিভিডেন্ড অবস্থা অনেকটাই পেরিয়ে এসেছি। বাংলাদেশ কেন ডেমোগ্রাফিক ডিভিডেন্ডের সুফল ভোগ করতে পারছে না বা এ ক্ষেত্রে আমাদের সীমাবদ্ধতা কোথায়, তা চিহ্নিত করা প্রয়োজন। যেসব দেশ তাদের ডেমোগ্রাফিক ডিভিডেন্ড কাজে লাগিয়ে আজ সফল ও উন্নত দেশে পরিণত হয়েছে, তাদের গৃহীত পলিসি বা ব্যবস্থাগুলো আমরা অনুসরণ করতে পারি। এ ক্ষেত্রে চীন ও ভারতের পলিসি থেকে আমরা শিক্ষা নিতে পারি। বিশ্বের সবচেয়ে জনবহুল দেশ চীন অনেক দিন পর্যন্ত বিশ্ব অর্থনীতিতে পিছিয়ে ছিল। আশির দশক থেকে চীনে ডেমোগ্রাফিক ডিভিডেন্ড অবস্থার সৃষ্টি হয়। এ সুবিধা কাজে লাগিয়ে চীন তার বিপুলসংখ্যক জনসংখ্যাকে জনসম্পদে পরিণত করেছে। বর্তমানে তারা বিশ্বের দ্বিতীয় বৃহত্তম অর্থনৈতিক শক্তিতে পরিণত হয়েছে। ২০৫০ সালের মধ্যে চীন অর্থনৈতিক শক্তি হিসেবে মার্কিন যুক্তরাষ্ট্রকেও অতিক্রম করবে বলে অর্থনীতিবিদরা ভবিষ্যদ্বাণী করেছেন।
আমরা যদি ডেমোগ্রাফিক ডিভিডেন্ডের সুযোগের জানালা দিয়ে অর্থনৈতিক ফসল ঘরে তুলতে চাই, তাহলে জরুরি ভিত্তিতে কতগুলো বিষয় নিশ্চিত করা অত্যন্ত প্রয়োজন। এর মধ্যে প্রথমেই যেটি করতে হবে সেটি হচ্ছে- আমাদের বিপুল জনসংখ্যাকে কর্মমুখী ও যথাযথ শিক্ষায় শিক্ষিত করে প্রশিক্ষণ দিয়ে মানবসম্পদে রূপ দিতে হবে। তাদের গার্মেন্ট, সেবা ও কৃষিসহ অন্যান্য খাতে কাজে লাগাতে হবে। দেশে বিনিয়োগের পরিবেশ তৈরি করে বিদেশি বিনিয়োগকে আকৃষ্ট করতে হবে। ব্যবসার সব ধরনের বাধা দূর করতে হবে। কর্মসংস্থানের সুযোগ তৈরি করতে হবে। সর্বোপরি দুর্নীতিমুক্ত টেকসই উন্নয়নের পরিবেশ নিশ্চিত করতে হবে।
সাইফ ইসলাম দিলাল ও মোহাম্মদ আতাউর রহমান : সাংবাদিক

শীর্ষ খবর
সর্বশেষ খবর
জাতীয়
নায়করাজের মৃত্যুতে রাষ্ট্রপতির শোক
ভেজাল প্যারাসিটামলে ২৮ শিশুর মৃত্যু: স্বাস্থ্যসচিবকে তলব
আন্তর্জাতিক
সিঙ্গাপুরে তেলের ট্যাংকার-মার্কিন যুদ্ধ জাহাজ সংঘর্ষ: নিখোঁজ ১০
যুক্তরাষ্ট্রে ‘নির্দয় আঘাত’ হানব
রাজনীতি
নায়করাজের মৃত্যুতে খালেদা জিয়ার শোক
সংখ্যালঘুদের জন্য ৩০টি সংরক্ষিত আসন চান এরশাদ
খেলা
সুনীল যোশী টাইগারদের নতুন স্পিন কোচ
প্রস্তুতি ম্যাচ খেলবে না অস্ট্রেলিয়া
শ্রীলংকার সাজঘরে মিষ্টি নিষিদ্ধ
রাজ্জাকের মৃত্যুতে মুশফিকের শোক
পাকিস্তানের উদাহরণ ৩০ লাখ শহীদকে অসম্মান করেছে: শামীম ওসমান
জাতিকে এগিয়ে নেয়ার দায়িত্ব শিক্ষকদের
চেয়ারম্যান চাঁদাবাজীর প্রতিবাদ করায় মোটর লীগের ঝাঁড়ু মিছিল
পানিতে ডুবে এক সঙ্গে ৩ বোনের মৃত্যু
ভাত চাওয়ায় শতবর্ষী 'মা'কে ছেলের লাঠিপেটা
ছেলেকে সুস্থ্য করতে গিয়ে মায়ের মৃত্যু
সুস্থ হয়ে বাড়ি ফিরলেন তারামন বিবি
‘রায়ের বিরুদ্বে অবস্থান নেয়ায় সরকারকে চরম মূল্য দিতে হবে’
বাতায়ন বিভাগের অারও খবর
বেপরোয়া ঘোড়া, অসহিষ্ণু সহিসের হাতে চাবুক
বাজেট, ডেমোগ্রাফিক ডিভিডেন্ড ও কর্মসংস্থান
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
পরবাস
খেলা
টিউটোরিয়াল
সুস্থ থাকুন
আনন্দ নগর
একদিন প্রতিদিন
উত্তরের জনপদ
আবহমান চট্টগ্রাম
বাংলার মুখ
শোক সংবাদ
মৃত্যুবার্ষিকী
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
রাজ্জাকের মৃত্যুতে মুশফিকের শোক       পাকিস্তানের উদাহরণ ৩০ লাখ শহীদকে অসম্মান করেছে: শামীম ওসমান        জাতিকে এগিয়ে নেয়ার দায়িত্ব শিক্ষকদের       ‘রায়ের বিরুদ্বে অবস্থান নেয়ায় সরকারকে চরম মূল্য দিতে হবে’       ৭ মাস আগে গুম, ভিক্ষারত অবস্থায় আটক